సత్యదేవ్ పచౌరి

సత్యదేవ్ పచౌరి (జననం 12 ఆగష్టు 1948) భారతదేశానికి చెందిన రాజకీయ నాయకుడు. ఆయన మూడుసార్లు ఎమ్మెల్యేగా ఎన్నికై రాష్ట్ర మంత్రిగా పని చేసి, 2019లో జరిగిన లోక్‌సభ ఎన్నికలలో కాన్పూర్ లోక్‌సభ నియోజకవర్గం నుండి తొలిసారి లో‍క్‍సభ సభ్యుడిగా ఎన్నికయ్యాడు.
రాజకీయ జీవితం
సత్యదేవ్ పచౌరి 1967లో అఖిల భారతీయ విద్యార్థి పరిషత్‌లో చేరి తన రాజకీయ జీవితాన్ని ప్రారంభించి ఆ తరువాత  1991 ఉత్తర ప్రదేశ్ శాసనసభ ఎన్నికలలో ఆర్య నగర్ నియోజకవర్గం నుండి ఉత్తరప్రదేశ్ శాసనసభకు తొలిసారి ఎమ్మెల్యేగా ఎన్నికయ్యాడు. ఆయన  2012 , 2017 శాసనసభ ఎన్నికలలో గోవింద్ నగర్ శాసనసభ నియోజకవర్గం నుండి ఎమ్మెల్యేగా ఎన్నికై  2017 మార్చి 19 నుండి 2019 జూన్ 17 వరకు ఎంఎస్ఎంఈ , ఖాదీ & పట్టు పరిశ్రమల శాఖ మంత్రిగా పని చేశాడు. 

సత్యదేవ్ పచౌరి 2019 లోక్‌సభ ఎన్నికల్లో కాన్పూర్ లోక్‌సభ నియోజకవర్గం నుండి బీజేపీ అభ్యర్థిగా పోటీ చేసి తన సమీప ప్రత్యర్థి ఐఎన్‌సీ అభ్యర్థి శ్రీప్రకాష్ జైస్వాల్‌పై 1,55,934 ఓట్ల మెజారిటీతో గెలిచి తొలిసారి లో‍క్‍సభ సభ్యుడిగా ఎన్నికయ్యాడు. 

మూలాలు 	   

వర్గం:1948 జననాలు
వర్గం:17వ లోక్‌సభ సభ్యులు
వర్గం:ఉత్తర ప్రదేశ్ నుండి ఎన్నికైన లోక్‌సభ సభ్యులు
వర్గం:ఉత్తర ప్రదేశ్ రాజకీయ నాయకులు
వర్గం:ఉత్తర ప్రదేశ్ వ్యక్తులు
వర్గం:భారతీయ జనతా పార్టీ రాజకీయ నాయకులు